text: नई दिल्ली. निर्मला सीतारमण देश की अगली रक्षा मंत्री होंगी. पूर्व पीएम इंदिरा गांधी के बाद निर्मला सीतारमण देश की दूसरी महिला रक्षा मंत्री होंगी. हालांकि इंदिरा ने पीएम रहते हुए रक्षा मंत्रालय की जिम्मेदारी संभाली थी. निर्मला सीतारमण को अरुण जेटली की जगह रक्षा मंत्रालय की जिम्मेदारी दी गई है. जेटली के पास रक्षा मंत्रालय का अतिरिक्त प्रभार था. जेटली के पास वित्त मंत्रालय भी है.